OpenLLM-France/wikimedia huggingface dataset:
# Whitehall (Virgínia de l'Oest)

Whitehall és una població dels Estats Units a l'estat de Virgínia de l'Oest. Segons el cens del 2000 tenia 595 habitants.

## Demografia

Segons el cens del 2000, Whitehall tenia 595 habitants, 262 habitatges, i 161 famílies. La densitat de població era de 241,8 habitants per km².
Dels 262 habitatges en un 26,3% hi vivien nens de menys de 18 anys, en un 48,5% hi vivien parelles casades, en un 9,2% dones solteres, i en un 38,5% no eren unitats familiars. En el 32,1% dels habitatges hi vivien persones soles el 9,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,9.
Per edats la població es repartia de la següent manera: un 18,7% tenia menys de 18 anys, un 13,6% entre 18 i 24, un 32,3% entre 25 i 44, un 22,9% de 45 a 60 i un 12,6% 65 anys o més.
L'edat mediana era de 35 anys. Per cada 100 dones de 18 o més anys hi havia 92,8 homes.
La renda mediana per habitatge era de 42.813 $ i la renda mediana per família de 50.625 $. Els homes tenien una renda mediana de 39.286 $ mentre que les dones 29.722 $. La renda per capita de la població era de 21.188 $. Entorn de l'11,2% de les famílies i el 14,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Whitehall». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Whitehall». American Fact Finder. Oficina del Cens dels Estats Units, 12-01-2010.
# Tots els cavalls bonics

Tots els cavalls bonics (títol original: All the Pretty Horses) és una pel·lícula estatunidenca de Billy Bob Thornton estrenada l'any 2000, adaptació de la novel·la homònima de Cormac McCarthy publicada l'any 1994. Ha estat doblada al català

## Argument

El film explica la història de John Grady Cole, un cowboy de 16 anys, i del seu millor amic Lacey Rawlins, que travessen la frontera per anar al Sud de Mèxic. Troben, entre d'altres, un jove anomenat Jimmy Blevins que es converteix en el seu amic, i una jove aristòcrata, Alejandra Villarreal, de la qual John Grady s'enamora. A Mèxic, esdevé més madur i més realista veient totes les atrocitats del món.

## Repartiment

* Matt Damon: John Grady Cole
* Henry Thomas: Lacey Rawlins
* Penélope Cruz: Alejandra
* Rubén Blades: Hector de la Rocha
* Sam Shepard: J.C. Franklin
* Robert Patrick: Cole
* Lucas Black: Jimmy Blevins
* Miriam Colon: Doña Alfonsa
* Bruce Dern: Jutge
* Augustin Solis: Manuel
* Elizabeth Ibarra: Maria
* Lonnie Rodriguez: Esteban
* Jesse Plemons: John Grady Coll petit

## Producció

* Després que Billy Bob Thornton acabés la seva versió del director, el productor Harvey Weinstein va a reduir la durada de la pel·lícula més d'una hora. Peter Biskind en el seu llibre Down and Dirty Pictures va suggerir que això va ser com una revenja per la negativa de Thornton de reduir el metratge de Sling Blade.

## Rebuda

* Les ressenyes del film van ser en general negatives, criticant-lo com una pobra adaptació de la novel·la i com una pel·lícula de poc nivell dramàticament parlant. Lisa Schwarzbaum de Entertainment Weekly va escriure que «en enfrontar l'elecció dels instruments amb els quals adaptar un bon llibre en una pèssima pel·lícula, el director Billy Bob Thornton tria imatges pesades, aleatòries i amb vel·leïtats d'artísta i un ritme plomís». Així mateix, A. O. Scott de The New York Times va considerar que el film era «enginyós però insubstancial i superficial com un comercial de Marlboro». No obstant això, Roger Ebert no va estar d'acord amb la majoria dels crítics i va lloar el film, donant-li tres estrelles i mitja de quatre possibles.

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Tots els cavalls bonics». [Consulta: 21 maig 2018].
* ↑ Scott, A. O. «FILM REVIEW; Lost Souls Adrift Across a Barren Mesa» (en anglès). The New York Times, 25-12-2000. ISSN: 0362-4331.
* ↑ «All the Pretty Horses (2000)» (en anglès). Rotten Tomatoes. [Consulta: 29 desembre 2010].
* ↑ Schwarzbaum, Lisa. «All the Pretty Horses (2000)» (en anglès). Entertainment Weekly, 22-12-2000. Arxivat de l'original el 2007-12-14. [Consulta: 29 desembre 2010].
* ↑ Scott, A. O. «All the Pretty Horses (2000)» (en anglès). The New York Times, 25-12-2000. [Consulta: 29 desembre 2010].
* ↑ Ebert, Roger. «All The Pretty Horses» (en anglès). Chicago Sun-Times, 22-12-2000. Arxivat de l'original el 2011-02-25. [Consulta: 29 desembre 2010].
# Zero Effect

Zero Effect és una pel·lícula estatunidenca escrita i dirigida per Jake Kasdan i estrenada el 1998.

## Argument

El guió alterna elements de pel·lícula policíaca, de comèdia, i de comèdia dramàtica.
La trama gira al voltant d'una investigació encarregada per l'adinerat Gregory Stark, hereu d'una riquíssima indústria de la fusteria, per trobar qui li sostreu diners des de fa algun temps, i de qui ja no suporta amenaces.

### Personatges principals

Daryl Zero és un detectiu privat brillant, però toxicòman, paranoic i megalòman, de comportament asocial i agorafòbic. Els seus trastorns mentals l'obliguen a contactar els seus clients per un intermediari del seu ajudant, l'advocat Steve Arlo. Antítesi social de Daryl Zero (tret d'una carrera professional igualment brillant), és quasi l'única persona a parlar-li de les relacions amb ell. Malgrat tot, les falses identitats que Daryl Zero adopta li permeten sortir de casa seva malgrat la seva agorafòbia, i dur a terme les investigacions.

## Repartiment

* Bill Pullman: Daryl Zero
* Ben Stiller: Steve Arlo
* Ryan O'Neal: Gregory Stark
* Kim Dickens: Gloria Sullivan
* Matt O'Toole: Kragan Vincent
* Angela Featherstone: Jess
* Hugh Ross: Bill
* Sarah DeVincentis: Daisy
* Margot Demeter: Clarissa Devereau
# Els bons van de negre

Els bons van de negre (títol original: Good Guys Wear Black) és una pel·lícula estatunidenca dirigida per Ted Post, estrenada el 1978. Ha estat doblada al català.

## Argument

John Booker, antic cap dels "comandos dels tigres negres", un equip d'intervenció durant la guerra del Vietnam, busca entendre perquè els membres del seu equip són morts un darrere l'altre, tot i que el conflicte ha acabat.

## Repartiment

* Chuck Norris: John T. Booker
* Anne Archer: Margaret
* James Franciscus: Conrad Morgan
* Lloyd Haynes: Murray Saunders
* Dana Andrews: Edgar Harolds
* Soon-Tek Oh: Mjr. Mhin Van Thieu
* Aaron Norris: Al

## Referències

* ↑ esadir.cat. Els bons van de negre. esadir.cat.
* ↑ «Good guys wear black». The New York Times.
# Womelsdorf (Coalton) (Virgínia de l'Oest)

Womelsdorf és una població dels Estats Units a l'estat de Virgínia de l'Oest. Segons el cens del 2000 tenia 247 habitants.

## Demografia

Segons el cens del 2000, Womelsdorf tenia 247 habitants, 100 habitatges, i 70 famílies. La densitat de població era de 221,8 habitants per km².
Dels 100 habitatges en un 30% hi vivien nens de menys de 18 anys, en un 55% hi vivien parelles casades, en un 12% dones solteres, i en un 30% no eren unitats familiars. En el 27% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,03.
Per edats la població es repartia de la següent manera: un 22,7% tenia menys de 18 anys, un 6,5% entre 18 i 24, un 25,5% entre 25 i 44, un 30,4% de 45 a 60 i un 15% 65 anys o més.
L'edat mediana era de 40 anys. Per cada 100 dones de 18 o més anys hi havia 101,1 homes.
La renda mediana per habitatge era de 28.462 $ i la renda mediana per família de 36.875 $. Els homes tenien una renda mediana de 27.188 $ mentre que les dones 15.469 $. La renda per capita de la població era de 13.997 $. Entorn del 7,8% de les famílies i el 10,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Womelsdorf». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Womelsdorf». American Fact Finder. Oficina del Cens dels Estats Units, 12-01-2010.
# Cherry Falls

Cherry Falls és una pel·lícula estatunidenca dirigida per Geoffrey Wright, estrenada el 2000. Ha estat doblada al català.

## Argument

Cherry Falls, a Virginia, és una petita ciutat tranquil·la i plàcida fins al dia que dos adolescents són trobats morts en un cotxe. És obra d'un assassí en sèrie que té com a objectiu els joves de l'institut. Portant la investigació, el xèrif Brent Marken, preocupat per la seguretat dels adolescents, com la de la seva filla Jody, descobreix que totes les víctimes són verges. Aquesta se sent molt afectada per aquests homicidis i decideix agafar-se les coses pel seu compte amb la finalitat de descobrir la identitat de l'assassí.

## Repartiment

* Brittany Murphy: Jody Marken
* Jay Mohr: Leonard Marliston
* Michael Biehn: el xèrif Brent Marken
* Jesse Bradford: Rod Harper
* Candy Clark: Marge Marken
* Amanda Anka: Diputat Mina
* Joe Inscoe: el principal Tom Sisler
* Gabriel Mann: Kenny Ascott
* Natalie Ramsey: Sandy
* Douglas Spain: Mark
* Bre Blair: Stacy Twelfmann
* Kristen Miller: Cindy
* Michael Weston: Ben
* Keram Malicki-Sánchez: Timmy
* Joannah Portman: Sharon

## Al voltant de la pel·lícula

* El rodatge es va desenvolupar a Dinwiddie, Petersburg, Richmond i Warrenton, a Virgínia.
* Inicialment previst per sortir en sales, i atès que algunes escenes són particularment violentes, el film va ser sotmès cinc vegades a la MPAA, abans de rebre la classificació Restricted (els menors de menys de 17 anys han d'anar acompanyats d'un adult). El distribuïdor americà finalment es fa enrere i el film va ser primerament difós a la televisió en un muntatge extremadament censurat, per a continuació sortir directament en vídeo. El film tanmateix va tenir una explotació en sales a certs països com el Regne Unit o Alemanya.
* El títol Cherry Falls fa referència a la pèrdua de la virginitat.

## Banda original

* Sleep Together, interpretat per Garbage
* Little Things, interpretat per Good Charlotte
* How Soon Is Now?, interpretat per Snake Reblar Conspiracy
* Fader, interpretat per Drugstore
* Mouse in the Moon, interpretat per Peter Bradley Adams
* Faceless, interpretat per Bernhard Locker

## Premis i nominacions

* Premi al millor realitzador i nominació al premi al millor film, en el Festival Internacional de Cinema Fantàstic de Catalunya l'any 2000.

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Cherry Falls». [Consulta: 11 abril 2018].
* ↑ «Cherry Falls». [Consulta: 11 abril 2018].
* ↑ «CHERRY FALLS - Chronique/Critique/Review Film & DVD (http://www.devildead.com)». [Consulta: 11 abril 2018].
# Hedwig Sofia de Suècia

Hedwig Sofia de Suècia (en suec Hedvig Sofia av Sverige) va néixer a Estocolm el 26 de juny de 1681 i va morir també a la capital sueca l'11 de desembre de 1708. Era la filla gran del rei Carles XI de Suècia (1655-1697) i d'Ulrica Elionor de Dinamarca (1656-1693).

## Biografia

Des de ben jove va mostrar un gran interès en diversos camps de saber humanístic, cosa que la situà com una figura destacada al si de la família reial. El 12 de juny de 1698, quan encara no havia complert els disset anys, es va casar a Estocolm amb el seu cosí el duc Frederic IV de Holstein-Gottorp, fill del duc Cristià Albert de Holstein-Gottorp (1641-1695) i de la princesa Frederica Amàlia de Dinamarca (1649-1704). Un matrimoni que satisfeia els interessos polítics d'enfortir els lligams de Suècia amb el ducat de Holstein-Gottorp.
A l'agost de 1698 es va traslladar, doncs, als dominis de Holstein-Gottorp, al sud de Dinamarca. Però, a l'estiu següent, retornaria a Suècia amb el seu marit degut a les hostilitats que mantenia amb el regne de Dinamarca. Frederic va participar en les campanyes militars del seu cunyat el rei Carles XII de Suècia a Polònia, on el 9 de juliol de 1702 va morir en la batalla de Klissow, a l'edat de 30 anys. El matrimoni va tenir un únic fill Carles Frederic (1700-1739), hereu del ducat que es casaria amb Anna Petrovna (1708-1728), filla del tsar Pere I de Rússia. Donat que Carles Frederic tenia només dos anys, Hedwig Sofia va exercir de tutora, tot i que el govern del ducat era dirigit pel bisbe de Lübeck, Cristià August de Holstein-Gottorp.

## Enllaços externs

* imatge d'Hedwig Sofia Arxivat 2009-03-25 a Wayback Machine.
* Biografies daneses (en danès)
# Elizabethtown (pel·lícula)

Elizabethtown és una pel·lícula estatunidenca dirigida per Cameron Crowe, estrenada el 2005. L'argument d'aquesta comèdia dramàtica gira entorn del personatge de Drew Baylor un dissenyador de vambes que acaba de comercialitzar la sabata revolucionària, però és un fiasco. La seva vida professional s'acaba i ell que ho havia apostat tot se sent perdut. Havia previst suïcidar-se amb una màquina que ha construït en cas que la seva sabata fos un fiasco però res no passa com estava previst quan la seva germana el crida per anunciar-li la mort del seu pare, d'una crisi cardíaca mentre que es trobava a Elizabethtown, a Kentucky. Hi va per arreglar els detalls de les exèquies. És per a ell el començament d'un viatge iniciàtic on coneix Claire, una jove hostessa que l'ajudarà a reprendre el gust per la vida.

## Enllaços externs

* Elizabethtown - Lloc web oficial
* Elizabethtown - Lloc web oficial
# The Purge: Election Year

The Purge: Election Year és una pel·lícula de terror d'acció política distòpica estatunidenca de 2016 escrita i dirigida per James DeMonaco i protagonitzada per Frank Grillo, Elizabeth Mitchell i Mykelti Williamson. És la seqüela de The Purge: Anarchy del 2014 i és la tercera entrega de la franquícia The Purge. Jason Blum i Michael Bay es troben entre els productors de la pel·lícula. S'ha subtitulat al català.
La pel·lícula es va estrenar l'1 de juliol de 2016 i va rebre crítiques diverses de la crítica. Va guanyar més de 118 milions de dòlars a tot el món, convertint-se en la pel·lícula més taquillera de la sèrie abans de ser aprovada per la quarta pel·lícula/preqüela, The First Purge, el juliol de 2018. Una seqüela directa, The Forever Purge, es va publicar el juliol de 2021 a causa del retard de la pandèmia de la COVID-19.
El 2017, el lema de la pel·lícula 'Keep America Great', va rebre l'atenció d'Internet i dels mitjans de comunicació, ja que era el mateix eslògan que va utilitzar Donald Trump per a la seva campanya presidencial del 2020.

## Referències

* ↑ «Election: La noche de las bestias». Goita què fan, ara!. [Consulta: 24 agost 2022].
* ↑ «The Purge Series». Box Office Mojo. [Consulta: 29 abril 2018].
* ↑ McClintock, Pamela. «Blumhouse’s ‘Forever Purge’ and ‘Halloween Kills’ Delay Release to 2021 Amid Pandemic». Hollywood Reporter, 08-07-2020. [Consulta: 8 novembre 2021].
* ↑ January 18, Derek Lawrence Updated. «Donald Trump's Proposed 2020 Slogan was Used by 'The Purge: Election Year'» (en anglès). EW.com. [Consulta: 20 juliol 2022].
* ↑ Parker, Ryan. «Donald Trump’s 2020 Presidential Slogan Same as Horror Movie ‘Purge: Election Year’» (en anglès americà). The Hollywood Reporter, 18-01-2017. [Consulta: 20 juliol 2022].
* ↑ Reilly, Nick. «'The Purge' producers respond to Donald Trump using their slogan» (en anglès britànic). NME, 10-07-2018. [Consulta: 20 juliol 2022].

## Enllaços externs

* The Purge: Election Year - Lloc web oficial
# Charlie Barnett

Charlie Barnett (Bluefield, 23 de setembre de 1954 - Nova York, 16 de març de 1996) fou un actor i comediant afroamericà.
Barnett va néixer a Bluefield, Virgínia de l'est, Estats Units. Va aparèixer en pel·lícules i televisió. Al film D.C. Cab del 1983 feu el paper de Tyrone. Recorrentment feu el paper de Neville 'Noogie' Lamont a la sèrie televisiva Miami Vice. Durant els '80 Barnett també actuà en comèdies a Nova York, més notablement al Washington Square Park.
La seva última participació en un film fou a la pel·lícula They Bite del 1996. Va morir aquell mateix any del SIDA.

## Referències

* ↑ McKeon, Conor. «Timing Is… Everything: The Story Of Charlie Barnett». Splitsider, 21-03-2012. Arxivat de l'original el June 30, 2012. [Consulta: 1r desembre 2012].
# Navy Seals, comandament especial

Navy Seals, comandament especial (títol original: Navy Seals) és una pel·lícula estatunidenca dirigida per Lewis Teague, estrenada l'any 1990. Ha estat doblada al català.
És l'un dels escassos films de Hollywood que mostra la guerra del Líban, juntament amb Spy Game i Munich. Encara que inscrivint-se a la moguda del cinema de seguretat nacional, es poden detectar alguns elements crítics.

## Argument

Aquest film posa en escena un equip dels SEAL qui segueix a través de l'Orient Mitjà un grup de terroristes que han aconseguit míssils americans (via Iran-Contra)

## Repartiment

* Charlie Sheen: tinent Dale Hawkins
* Michael Biehn: tinent James Curran
* Joanne Whalley: Clara Varrens
* Rick Rossovich: Leary
* Cyril O'Reilly: Rexer
* Bill Paxton: Dane
* Dennis Haysbert: cap Billy Graham
* Paul Sanchez: Ramos
* Nicholas Kadi: Ben Shaheed
* Ronald G. Joseph: capità Dunne
* S. Epatha Merkerson: Jolena
* Gregory McKinney: conductor d'helicòpter
* Rob Moran: copilot d'helicòpter
* Richard Venture: Adm. Colker
* Mark Carlton: Jim Elmore

## Rebuda

* "Fluixa cinta d'acció militar atapeïda d'arguments propagandístics i amb diversos convencionalismes en el seu guió. Una llàstima perquè Teague havia demostrat abans una gran capacitat creativa "

## Referències

* ↑ «Navy Seals, comandament especial». esadir.cat.
* ↑ «Navy Seals». The New York Times.
* ↑ Morales, Fernando «Navy Seals». El País.
# Pere II de Rússia

Pere II (rus: Пётр II Алексеевич o Piotr II Alekseievitx) (Sant Petersburg, 23 d'octubre de 1715 – Moscou, 30 de gener de 1730) fou emperador de Rússia del 1728 fins a la seva mort. Fou l'únic fill del tsarévitx Aleix Petrovitx, fill de Pere I de Rússia i de la seva esposa Eudoxia Lopukhina, i Carlota de Brunswick-Wolfenbüttel, filla del duc Lluís Rodolf de Brunswick-Lüneburg i cunyada de Carles VI, emperador romanogermànic. Fou l'únic net masculí directe de Pere el Gran.
Pere naixia a Sant Petersburg 18 d'octubre de 1715 (Calendari julià). Orfe de ben petit, fou mantingut en la reclusió més estricta. El seu avi, Pere el Gran, l'ignorava sistemàticament. Els seus primers preceptors foren un mariner anomenat Norman, qui li ensenyà els rudiments de la navegació; i un refugiat hongarès, Janos Zeikin.
Durant el regnat de Caterina I, Pere fou ignorat; però just abans de la seva mort li quedava clar als que el net de Pere el Gran no es podria mantenir fora de la seva herència gaire més. La majoria de la nació i tres quartes parts de la noblesa eren del seu costat, mentre que el seu oncle, Carles VI, emperador romanogermànic, a través de l'ambaixador imperial a Sant Petersburg, persistia en les seves reclamacions. S'arribà a un acord entre Aleksandr Ménxikov i el comte Andrei Osterman; i així el 18 de maig de 1727 Pere II, segons els termes de la darrera voluntat de Caterina I, fou proclamat sobirà.
El senat, el consell privat i els guàrdies van fer el jurament de fidelitat de seguida. L'educació del príncep jove es confiava assenyadament al vicecanceller Ostermann. Ménxikov, que prenia possessió de Pere II i l'allotjava al seu propi palau de l'illa Vasilievsky, havia pretès casar-lo amb la seva filla Maria; el pla fou frustrat per la seva caiguda (21 de setembre, de 1727); però Pere va caure a les mans del príncep igualment desaprensiu Vassili Lukitx Dolgorukov, qui el va enviar captiu des de Petersburg fins a Moscou.
La coronació de Pere II se celebrà en aquella ciutat el 25 de febrer de 1728. Se'l va comprometre a la neboda del seu mentor, princesa Caterina Dolgorukova, i el casament fou fixat per al 30 de gener de 1730; però aquell mateix dia l'emperador moria de verola. Mentre moria, la seva futura muller es llençà al seu llit en un intent desesperat de quedar-se embarassada. Està enterrat al Kremlin, l'únic monarca rus amb aquest honor.
Amb la mort de Pere, la línia directa masculina de la Dinastia de Romanov s'extingí. Fou succeït per Anna Ivanovna, filla del germanastre de Pere el Gran i cogovernant, Ivan V.
# Rachid Ferchiou

Rachid Ferchiou (رشيد فرشيو) nascut el 1941 a Bardo prop de Tunis, és un director Tunísian, també guionista i productor de cinema i a televisió.

## Bibliografia

Rachid Ferchiou estudia cinematografia a Berlín. Després va fer pràctiques a la televisió francesa i a laRai, abans de produir programes per a la televisió tunisiana.
El 2010, Ferchiou va presidir el jurat del Festival de Cinema Amazigh del Marroc.

## Filmografia

* 1972 : Yosra (director i guionista)
* 1972 : Ommi Traki (productor)
* 1975 : Les Enfants de l'ennui (director i productor)
* 1989 : Automne 86 (director et productor)
* 1995 : Échec et mat (director)
* 2007 : L'Accident (director)
* 2013 : Les Épines du jasmin (director, guionista i productor)
* 2014 : My China Doll

## Referències

* 1 2 Rachid Ferchiou a Africultures.
* ↑ «Le réalisateur tunisien Rachid Ferchiou préside le festival du film amazigh du Maroc». radiotunisienne.com.tn, 09-10-2010. Arxivat de l'original el 2014-05-02. [Consulta: 17 setembre 2024]..
* 1 2 3 4 5 Collectif. Les Cinémas d'Afrique. París: Karthala, 2000, p. 582. ISBN 2-84586-060-9. .
* ↑ «Shouk El Yasmine (Épines de jasmin)». cineuropa.org..
# Transformers: The Last Knight

Transformers: The Last Knight és una pel·lícula estatunidenca de ciència-ficció i acció de 2017 de la franquícia Transformers. És la cinquena pel·lícula en la saga de pel·lícules en imatge real dels Transformers i una seqüela d'Age of Extinction (2014). Com les seues predecessores, la pel·lícula està dirigida per Michael Bay i en aquesta ocasió compta amb Mark Wahlberg reprenent el seu paper d'Age of Extinction, mentre que Josh Duhamel, John Turturro, i Glenn Morshower reprenen els seus papers dels primers tres films. Laura Haddock, Isabela Moner, Jerrod Carmichael, Santiago Cabrera, i Anthony Hopkins s'uneixen al repartiment en aquesta entrega. Els Transformers que tornen a aparéixer en la pel·lícula són Optimus Prime, Bumblebee, Hound, Drift, Crosshairs, Wheelie, Megatron (abandonant la seua identitat Galvatron d'Age of Extinction), i Barricade.
Es va preestrenar a l'Odeon Leicester Square de Londres el 18 de juny de 2017, i es va estrenar als cinemes dels Estats Units el 21 de juny de 2017, gràcies a Paramount Pictures. Ha estat subtitulada al català.

## Referències

* ↑ «TRANSFORMERS: THE LAST KNIGHT (12A)». Paramount Pictures UK. British Board of Film Classification. [Consulta: 12 juny 2017].
* ↑ «Transformers The Last Knight Worldwide Premiere is 18 June in Leicester Square, London, UK». [Consulta: 11 juny 2017].
* ↑ «Transformers: The Last Knight». Goita què fan, ara!. [Consulta: 28 maig 2023].

## Enllaços externs

* Transformers: The Last Knight a Goita què fan, ara!